Deg usefru amenzu, Nna Faḍma tewwi-d awal ɣef wayen yeḍran d tmeṭṭut Taqbaylit di tallit-nni n ṭrad imi ayen iɛeddan fell-as aṭas mačči cwiṭ, tsebbel tarwiḥt-is , arraw-is d urgazis ddan d yimjuhad akken ad ḥarben ɣef tmurt n lejdud, tayemmat tezga tettraǧu mmi-s ansi ara d-yeflali , akka i d-nwala di lmaɛna n usefru anda is-tenna ḥadar ad as-tiniḍ i yemma ama ad tt-mmeɣ di lexla ad truḥ akka, tayemmat mi ara yemmet mmi-s tassa-s tejreḥ acku ad yeǧǧ agarruj-is ama d tameṭṭut-is akked warraw-is , imi tameṭṭut-is yeǧǧa-as-d ttewṣaya akken ad tt-err gma-s xas akken d amecṭuḥ acku di laɛwayed n Leqbayel si zzik mi ara yemmet wargaz ttaran tameṭṭut-is i gma-s xas akken teɣleb-it di laɛmer.